
I Z Z I Ņ A
par nolikuma noteikumu izskaidrošanu 

Jaunsmilgās
2026.gada 31.jūlijs

Valsts robežsardzes izsludinātā atklātā konkursa “Helikopteru “Agusta Bell 206B” fizelāžas tehniskā apkope un remonts” (4 gadi)” (iepirkuma identifikācijas Nr. VRS 2026/17-01-ASOP), turpmāk – atklāts konkurss) ietvaros ieinteresētais piegādātājs vērsās pie iepirkuma komisijas ar jautājumu un iepirkuma komisija sniedz šādu atbildi:
Ieinteresētā piegādātāja jautājums:
· Nolikuma 8.5.1. punktā ir noteikts: “8.5.1. Pretendents piedāvājumā iekļauj apakšuzņēmēja apliecinājumu atbilstoši nolikuma 4. pielikumā noteiktajai formai vai vienošanos, kas apliecina apakšuzņēmēja piekrišanu piedalīties iepirkumā, norādot:”Manā izpratnē šī prasība ir pretrunīga, jo 4. pielikuma saturs atšķiras no alternatīvās vienošanās satura un tajā nav ietverta 8.5.1.1.–8.5.1.4. punktā prasītā informācija. Vai attiecībā uz apakšuzņēmēju ir pietiekami iesniegt tikai 4. pielikumu?

Komisijas atbilde: Iepirkuma nolikuma 8.5.1., 9.1. un 9.2. apakšpunktā tika konstatēta kļūda, kā arī Elektronisko iepirkumu sistēmas e-konkursu apakšsistēmā netika pievienots nolikuma 4.pielikums - Apakšuzņēmēja apliecinājuma dalībai iepirkumā forma. Iepirkuma komisija veiks grozījumus nolikumā, precizējot attiecīgos apakšpunktus un ievietos trūkstošo un precizētos nolikuma dokumentus Elektronisko iepirkumu sistēmas e-konkursu apakšsistēmā, pagarinot piedāvājuma iesniegšanas termiņu līdz 2026.gada 18.augusta plkst. 12.00. 





Iepirkuma komisijas priekšsēdētājs                                       ________________                        L.Kukjans
							          (paraksts)
